Peter Jensen (designer)

Peter Jensen (født 24. marts 1969 i Løgstør) er en dansk modeskaber og designer. I perioden 1997-2018 designede han tøj i eget navn med base i London.

Peter Jensen har modtaget adskillige priser og er bl.a. repræsenteret på Victoria and Albert Museum i London, Fashion Museum, Bath og Designmuseum Danmark.

Baggrund og uddannelse 
Peter Jensen voksede op i Løgstør. Faderen var tømrer, moderen hjemmehjælper. Han begyndte i 1990 på Skals Håndarbejdsskole og uddannede sig efterfølgende som skrædder på Aarhus Skrædderskole (1991-1993). Fra 1994-1997 studerede han beklædningsdesign på Det Kongelige Danske Kunstakademis Skoler for Arkitektur, Design og Konservering (tidligere: Danmarks Designskole). Jensen flyttede herefter til London, hvor han 1997-1999 studerede på designskolen Central Saint Martins, London, og afsluttede sine studier med en mastergrad (MA) i Menswear (dansk: herremode).

Karriere 
Peter Jensen debuterede i 2001 med en herrekollektion under modeugen i Paris. Året efter fulgte en damekollektion. Peter Jensens herre- og damekollektioner er siden blevet vist adskillige gange under London Fashion Week. Han arbejdede som selvstændig og ejede sit eget varemærke, Peter Jensen, fra 2001-2018.

Peter Jensen var fra 2001-2014 tilknyttet overbygningsuddannelsen for herremode) (engelsk: Head of Menswear) ved Central Saint Martins. Han fungerede som underviser i fashion womenswear (dansk: damemode) på Central Saint Martins, London, 2013-2018 og i fashion samme sted 2016-2018. Han var i perioden 2016–2018 underviser i fashion på Westminster College og på London College of Fashion, London.

I perioden 2006-2018 var han underviser i fashion womenswear 2006–2018 på Ravensbourne College of Design and Communication, London

Han blev gæsteprofessor ved Universität der Künste Berlin, Berlin, i 2012.

Jensen havde base i London frem til 2018, hvor han solgte rettighederne til sit varemærke og logo med en kanin til det koreanske firma Pastel World, og flyttede til Atlanta i Georgia, USA, for at arbejde som ansat lektor på Savannah College of Art and Design. Han flyttede tilbage til Danmark i 2021 som selvstændig med varemærket Yours Truly.

Metode 
Jensen kombinerer teknisk kunnen inden for grafisk design, broderi og skrædderkunst med kunstnerisk originalitet, og skaber kollektioner, der er brugbare såvel som ukonventionelle.

Peter Jensen har som designer udviklet en metode, hvor han lader sig inspirere af forskellige karismatiske personer, som en moderne muse, der giver tid og rum til designet. Designeren har ikke nødvendigvis mødt sine mange muser personligt, men metoden betyder at der bag hver kollektion ligger en række menneskelige historier.

Muser 
Jensen kollektioner er altid inspireret af en muse, og hver kollektion er opkaldt efter en sådan. Muser, der har været anvendt, er som følger:

 AW 01-02 'Minter' - Mary Miles Minter amerikansk stumfilmsskuespiller. Døde i 1984.
 SS 2002 'Mildred' - den rolle Bette Davis spillede i filmén Of Human Bondage fra 1934.
 AW 02-03 'Emma' - den engelske modeskaber Emma Cook.
 SS 2003 'Olga' - Olga Korbut russisk gymnast, kendt for sin opvisning ved OL i 1972.
 AW 03-04 'Nancy' - Nancy Mitford var en engelsk forfatter kendt for sin bog The Pursuit of Love og for at være den ældste af Mitford-søstrene.
 SS 2004	'Gertrude' - Gertrude Stein, en velhavende og indflydelsesryg amerikansk kunstsamler, som boede i Paris, døde i 1946.
 AW 04-05 'Cindy' - amerikansk kunstner Cindy Sherman.
 SS 2005	'Tonya'	- Tonya Harding, den amerikanske skøjteløber, som i 1994 blev berygtet for sit angreb på sin konkurrent Nancy Kerrigan.
 AW 05-06 'Fanny' - en rolle i Ingmar Bergman filmen Fanny och Alexander.
 SS 2006	'Sissy'	- Sissy Spacek er en amerikansk skuespiller kendt for sine roller i filmene Badlands (1973), Carrie (1976) and Coal Miner's Daughter (1980).
 AW 06-07 'Helena' - Helena Rubinstein døde i 1956 som en af verdens rigeste kvinder. Havde tjent sin formue på sit skønhedsprodukt.
 SS 2007	'Tina' - Tina Barney er en amerikansk fotograf, som mest fotograferer sin egen familie.
 AW 07-08 'Christina' - Prinsesse Christina af Denmark var det tredje barn af Kong Christian II. Hun døde i 1590.
 SS 2008	'Mink' - Mink Stole har været med i alle John Waters' films siden 1969.
 AW 08-09 'Candice-Marie' - Candice-Marie er en karakter i Mike Leigh filmen Nuts in May spillet af Alison Steadman.
 AW 08-09 'Keith'- Keith er en karakter Mike Leigh filmen Nuts in May spillet af Roger Sloman.
 SS 2009	'Jodie'	- Jodie Foster er en amerikansk skuespiller.
 AW 09-10 'Jytte' - Jytte er Peter Jensens tante, som i mange år boede på Grønland.
 Resort 2010 'Diana' - Diana Arbus var en amerikansk fotograf og kunstner.
 SS 2010	'Laurie' - Laurie Simmons er en amerikansk fotograf og kunstner.
 AW 10-11 'Muriel' - Dame Muriel Spark er en skotsk forfatter, som er mest kendt for værket The Prime of Miss Jean Brodie.
 Resort 2011 'Abigail' - baseret på Mike Leighs film Abigail's Party.
 SS 2011	'Shelley' - Shelley Duvall er en amerikansk skuespiller, der var stjernen i Stanley Kubricks film The Shining.
 AW 11-12 'Anna-Karina'	- Anna Karina (Hanne Karin Blarke Bayer) født Danmark, fik sit gennembrud i Frankrig som skuespiller Jean-Luc Godards film.
 Resort 2012 'Meryl' - Meryl Streep er en amerikansk skuespiller.
 SS 2012	'Bush' - Thomas Bush er en britisk grafisk designer.
 SS 2012	'Nina'	- Nina Simone var en amerikansk sangerinde, komponist, pianist, arrangør og menneskeretsforkæmper. Hun døde i 2003.
 Prefall 2012 'Erika' - Erika Wall er en svensk fotomodel.
 AW 12-13 Thelma - Thelma Speirs har siden 1980erne været del af club-scenen i London, hun er også den ene halvdel af hatte-firmaet Bernstock-Speirs.
 Resort 2013 Tippie - Tippie Hedren er kendt for sin hovedrolle i Alfred Hitchcocks film The birds and Marnie.
 SS 2013	'Mick' - Mick Jagger er en britisk sanger, medlem af Rolling Stones.
 SS 2013	'Barbara' - Barbara Hepworth var en britisk billedhugger.
 Pre-AW 13-24 'Arne' - Arne Jacobsen var en verdenskendt dans arkitekt.
 AW 13-14 'Viv' - Vivian Nicholson sagde "Spend, spend, spend" da hun i 1961 vandt det store engelske lotteri.
 Resort 2014 'Paulette- - Paulette Goddard var en amerikansk skuespiller som i 1930erne blev meget velhavende. Senere hang hun ud på The Factory sammen med Andy Warhol.
 SS 2014	'Andy' - Andy Warhol var en amerikansk popkunstner, kendt for mange ting men først og fremmest sine silketryk.
 SS 2014	'Diana'	- Diana Ross er en amerikansk sanger.
 Pre-fall 14 'Sunny' - Sunny von Bülow, i dag mest kendt for at have ligget i koma i 28 år. Hun var en amerikansk millionøse. Glenn Close spillede Sunny i filmen Reversal of Fortune.
 AW 2014 'Claus' - Claus von Bülow. Gift med Sunny von Bülow. Født og opvokset i Danmark. Blev først kendt skyldig for at have forgiftet sin kone og siden frikendt.
 Resort 15 'Yoko' - Yoko Ono er en berømt fluxus-kunstner. Gift med John Lennon. Stadig aktiv.
 SS 2015 'Lucy' - Lucy er hovedpersonen i tegneserien Radiserne, opfundet af Charles Schulz i 1952.
 Pre-fall 15 'Penelope' - Penelope Tree blev berygtet for sin sexede Betsey Johnson-kjole til et Thurman Carpote Black and White Ball i 1966.
 AW 2015 'Julia' - Princess Julia var en velkendt figur i klub-scenen i London i slutningen af 1970s og op gennem 1980erne.
 Resort 16 'Enid' - Enid er hovedpersonen i tegneserien Ghost World, der i 2001 dannede forlæg for kultfilmen af samme navn med Thora Birch og Scarlett Johansson.
 SS 2016 'Shirley' - Shirley Kurata er en stylist i Los Angeles som Peter Jensen har arbejdet med i adskillige år. Hun har også sammen med Autumn de Wilde lavet en film for Prada.
 AW 16-17 'Peggy' - Peggy Guggenheim var en amerikansk velhaver som brugte alle sine penge på kunst og elskere.

Brugere af Jensens design 
Kendte brugere af Peter Jensens design tæller stjerner som Amy Winehouse, Orlando Bloom, Dicte, Kirsten Dunst, Lena Dunham, og Nicole Kidman

Hæder 
Jensen blev tildelt det treårige arbejdslegat fra Statens Kunstfond (Kunsthåndværk- og Design)(2009),, modtog Sølvsmed Kay Bojesen og hustru Erna Bojesens Mindelegat (2011), og designprisen fra Magasin du Nord's Fond (2012).

Han blev gæsteprofessor ved Universität der Künste, Berlin i 2012.

I 2021 blev Jensen tildelt Statens Kunstfonds livslange hædersydelse indenfor Kunsthåndværk og design.

Andre aktiviteter 
I forbindelse med Jensens 10-års jubilæum udgav Dent-de-Leone Publishers 2011 et omfattende katalog redigeret af Peter Jensen og Gerard Wilson, med tekster af Susannah Frankel og Emily King).

Blandt Peter Jensens udstillinger kan nævnes:
 Udstilling hos Hepworth Wakefield Gallery, Yorkshire, og samarbejde i forbindelse med Peter Jensens kollektion inspireret af Barbara Hepworth, 2013.
 Udstilling hos House of Voltaire London 21/11-2012 til 15/12-2012 (sammen med bl.a. Jeremy Deller, Mark Leckey, Ryan McGinley, Richard Nicoll, Peter Pilotto, Elizabeth Price, Jonathan Saunders, Laurie Simmons, Wolfgang Tillmans).
 Udstilling hos MoA, Museum of Art, Seoul National University, Sydkorea, 13/5-2012 til 8/7 2012.
 Solopræsentation hos Victoria & Albert Museum (London) som del af programmet 'Fashion in Motion' 18/11-2011.
 Gruppeudstilling 'Reconstruction:Cultural Heritage and the Making of Contemporary Fashion' (sammen med Vivienne Westwood, Hussein Chalayan m.fl.) arrangeret af The British Council og vist i Kazakstan, Rusland, Uzbekistan og Bangladesh (2011).
 Soloudstilling på Designmuseum Danmark (tidligere: Kunstindustrimuseet, København) 5/8-2011 til 30/10-2011, udstillingens titel 'Peter Jensens Muser'.
 Onlineprojekt 9/9-2010 til 30/10-2010, 'In Wolves Clothing Re-imagining the Doll' sammen med billedkunstner Laurie Simmons. Udvalgte designs fra kollektionen 'Mink', der er inspireret af John Waters' film, blev i øvrigt 2008 optaget i The John Waters Archive på Wesleyan University, Connecticut, USA.
 Outfits fra 2005-kollektionen 'Fanny' og 2009-kollektionen 'Jytte' er 2013 optaget i den permanente udstilling på Victoria & Albert Museum, London.

Referencer

Eksterne links 
 Officiel side 
 http://trendland.com/peter-jensen-springsummer-14-resort-14/ omtale af kollektionen inspireret af Paulette Goddard og Andy Warhol, august 2013.
 Crane.tv film om Peter Jensen og Barbara Hepworth (2:41 minuter), november 2012.
 billeder fra Moskva-udstilling, British Council, maj 2012.
 Victoria & Albert Museum, London, november 2011.
 Fashion in Motion  Victoria & Albert Museum, London, november 2011.

Modeskabere fra Danmark
Personer fra Løgstør
Personer i Kraks Blå Bog